РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  6

от заседание на Комисия ”Професионална квалификация, информационни технологии и статистика” на ВСС,
проведено на 12.02.2013 г.

Днес, 12.02.2013 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

ПРЕДСЕДАТЕЛ:	Румен Георгиев
ЗАМ. ПРЕДСЕДАТЕЛ:       Мария Кузманова
     ЧЛЕНОВЕ:	Галина Карагьозова
						Даниела Костова
					Елка Атанасова
					Михаил Кожарев
                                                	Юлия Ковачева

На заседанието присъстваха експертните сътрудници към комисията: Валери Михайлов – директор дирекция „Информационни технологии”, Светослав Неделчев –  главен експерт дирекция „Информационни системи” и Мая Атанасова - старши експерт-юрисконсулт дирекция „Правна” при АВСС.

1. ОТНОСНО: Среща с представители на фирма „БГ УАН” ЕООД за обсъждане продължаване на действието/сключване на договор за колокиране на комуникационно оборудване и поддръжка на уеб сървър.
След проведено обсъждане, при което се постигна промяна на ценовите параметри на  предложението, представено от  фирма „БГ УАН” ЕООД

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1.1. Сключването на договор с „БГ УАН” ООД за предоставяне на услугата „Колокиране на комуникационното оборудване и поддръжка на уеб сървър” за срок от една година, е целесъобразно.
1.2. Изпраща на комисия “Бюджет и финанси” офертата на “БГ УАН” ООД, по компетентност. 
1.3. Съвместно с комисия “Бюджет и финанси”  да се внесе във ВСС проект на решение за упълномощаване на Представляващия за сключване на договор с „БГ УАН” ООД за предоставяне на услугата „Колокиране на комуникационното оборудване и поддръжка на уеб сървър” за срок от една година.

2. ОТНОСНО: Писмо от председателя на Окръжен съд гр. Варна относно предоставяне на средства за закупуване на компютърна техника.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

2.1. Отлага разглеждането на искането от председателя на Окръжен съд гр. Варна, в съответствие с взетото решение по протокол № 44 от 17.10.2012 г., т.3.

3. ОТНОСНО: Писмо от председателя на Районен съд гр. Разлог с искане за предоставяне на средства за закупуване на компютърна техника.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

3.1. Искането за предоставяне на средства за закупуване на един брой външна памет на стойност 350.00 лева, е целесъобразно.
3.2. Изпраща на комисия “Бюджет и финанси” писмото от председателя на Районен съд гр. Разлог, по компетентност. 
3.3. По отношение искането за предоставяне на средства за закупуване на шредер, не е от компетентност на комисия ПКИТС.
3.4. Отлага разглеждането на искането, в частта за закупуване на компютърна техника, в съответствие с взетото решение по протокол № 44 от 17.10.2012 г., т.3.

4. ОТНОСНО: Решение на комисия „Международна дейност” относно публикуването на докладите на командированите от ВСС лица. 

КОМИСИЯ “ПРОФЕСИОНАЛНА КВАЛИФИКАЦИЯ,
ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И:

4.1. Приема за сведение решението на комисия „Международна дейност”. 

По т. 5 присъстваха членове на комисия „Публична комуникация” - Соня Найденова, Калин Калпакчиев, Магдалена Лазарова и Каролина Неделчева.

5. ОТНОСНО: Решение на комисия „Публична комуникация” относно постъпилите предложения, свързани с обновяването на Интернет-страницата на Висшия съдебен съвет.

След обсъждане предложенията за обновяване на Интернет-страницата на Висшия съдебен съвет и възможностите за изработване на единен шаблон за Интернет-страниците на съдилищата

КОМИСИЯ “ПРОФЕСИОНАЛНА КВАЛИФИКАЦИЯ,
ИНФОРМАЦИОННИ ТЕХНОЛОГИИ И СТАТИСТИКА” И КОМИСИЯ „ПУБЛИЧНА КОМУНИКАЦИЯ”
Р Е Ш И Х А:

5.1. Да се промени начинът на публикуване на протоколите на постоянните комисии на ВСС по аналогия с публикуването на протоколите на Висшия съдебен съвет.
5.2. Да се премахнат падащите менюта от  разделите на Интернет-страницата на ВСС. Информацията за подразделите да се изобразява в потребителска карта на сайта.
5.3. Да се формира работна група за подготовка на проект на задание за единен шаблон за Интернет-страниците на съдилищата, като от страна на Висшия съдебен съвет в състава й се включат, както следва:
1.	Валери Михайлов – директор дирекция „ИС”
2.	Светослав Неделчев – Главен експерт дирекция „ИС”
3.	Мирослава Чирпъкова – системен администратор АВСС
4.	Светла Иванова – „Връзки с обществеността” АВСС
5.	Красимира Василева - началник отдел „ЮОДКВ" при АВСС.

6. ОТНОСНО: Писмо от председателя на Окръжен съд гр. Благоевград относно издаден от Агенция по вписванията сертификат за регистриран достъп до делата на търговци, вписани в търговския регистър на съда.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

6.1. Приема за сведение писмото от председателя на Окръжен съд гр. Благоевград.

7. ОТНОСНО: Писмо от Съюза на юристите в България относно определяне на представители за участие в експертна кръгла маса на тема „Информационните технологии в електронното правосъдие”.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

7.1. Определя Михаил Кожарев за участие в експертна кръгла маса на тема „Информационните технологии в електронното правосъдие”.

ДОПЪЛНИТЕЛНА ТОЧКА:

8. ОТНОСНО: Искане от председателя на Апелативен специализиран наказателен съд за даване съгласие за назначаване съдебен служител на свободна щ. бр. на длъжност „Системен администратор”.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

8.1. Поддържа предложението от председателя на Апелативен специализиран наказателен съд.
8.2.Предлага на комисия „Съдебна Администрация” да преразгледа решението си и внесе във ВСС съгласие за назначаване съдебен служител на свободна щ. бр. на длъжност „Системен администратор” в Апелативен специализиран наказателен съд.
8.3. Да се уведоми председателя на Апелативен специализиран наказателен съд за решението на комисията.
8.4. Да се уведоми комисия „Съдебна Администрация” за решението на комисията.

9. ОТНОСНО: Определяне на представител на комисия ПКИТС в Гражданския съвет към ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

9.1. Определя Даниела Костова за участие в следващото заседание на Гражданския съвет.

10. ОТНОСНО: Определяне дата за следващото заседание.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

10.1. Насрочва следващо заседание на комисията за 19.02.2013 г. /вторник/.

ПРЕДСЕДАТЕЛ
НА КОМИСИЯТА: /п/

РУМЕН ГЕОРГИЕВ